**ייפוי כוח נוטריוני בלתי חוזר**

אנו הח"מ **\_\_\_\_\_\_\_\_\_\_\_\_\_\_\_\_\_\_** ת.ז. **\_\_\_\_\_\_\_\_\_\_\_\_\_\_ ו- \_\_\_\_\_\_\_\_\_\_\_\_\_\_\_\_** ת.ז. **\_\_\_\_\_\_\_\_\_\_\_\_\_\_,** ממנים בזאת את ה"ה \_\_\_\_\_\_\_\_\_\_\_, ת.ז. \_\_\_\_\_\_\_\_**,** להיות לב"כ החוקיים שלנו לשם עשייה בשמנו ובמקומנו, של כל הפעולות הבאות או חלק מהן:

1. **לרכוש ו/או לקנות בשמי ו/או עבורי**, את הדירה הידועה כדירה מס' (זמני) \_\_ בקומה מס' (זמני) \_\_\_\_\_\_\_\_בבניין מס' (זמני) \_\_\_ אשר תבנה על מגרש מס' 26 בפרויקט "אלעד" להלן: "**הפרויקט**") המוקם על ידי חברת **תצפית מכרזים 2021 בע"מ, ח.פ. 516508215** (להלן: "**החברה**") במקרקעין הידועים כגוש 5763 חלק מחלקה 45, מגרש מס' 26 על פי תמ"ל 1081 והמצויים באלעד במסגרת מכרז מס' מר\2021\420, או כל גוש ו/או חלקה ו/או חלקת משנה אחרת שייווצרו כתוצאה מרישום ו/או חידוש רישום ו/או צירוף (איחוד) וגם/או הפרדה (פרצלציה) (להלן: "**המקרקעין**") במסגרת פרויקט "מחיר מטרה" (להלן: **"הדירה"** או **"הממכר**"), באופן ובתנאים כפי שב"כ הנ"ל ימצא/ו לנכון, בבת אחת או מדי פעם בפעם בחלקים שונים וכולל כל חלקת משנה או חלקה הנובעת מרישום בית משותף, אחוד חלוקת הפרדה, פרצלציה, קומבינציה, או כל פעולה אחרת ברכוש הנ"ל בשלמות או בכל מיני חלקים, בבת אחת או מדי פעם בפעם.

2. לקבל בשמי ובמקומי את הממכר בדרך של מכר, עם וללא תמורה, חכירה, השכרה או בכל דרך אחרת ולחתום לשם כך בשמי ובמקומי על כל הסכם ו/או בקשה ו/או שטר ו/או כל מסמך אחר הדרוש לשם כך.

3. א. מדי פעם בפעם לפדות לתקן, לבטל, להעביר, להתחייב להעביר, להסכים להעברת כל משכנתא, שכירות, חכירה, שכירות-משנה, חכירת משנה הרובצת על הממכר או חלק ממנו בשלמותה או באופן חלקי, להסכים להטלת עיקול, זמני, עיכוב פעולות על הממכר.

 ב. לרשום הערות אזהרה ו/או למחוק הערות אזהרה.

 ג. לרשום ו/או למחוק משכנתאות ולחתום על כל המסמכים הנוגעים למשכנתא ו/או התחייבויות לרישום ו/או מחיקת משכנתא.

 ד. לחתום על הצהרות ו/או דיווחים למיסוי מקרקעין בגין רכישת הממכר מהחברה.

4. לחדש את הרישום בפנקסי הקרקעות בנוגע לרכוש הנ"ל, לרשום ירושה ביחס לרכוש הנ"ל או חלק ממנו, לרשום את הממכר או חלק ממנו בשמי/נו, לרשמו בתור בית משותף ולעשות כל פעולה בהתאם לחוק המקרקעין (תשכ"ט 1969) לתקן כל מיני רישומים בנוגע לרכוש הנ"ל, לבקש ולבצע חלוקה, פרצלציה, הפרדה, קומבינציה, איחוד ובדרך כלל כל העברה (עסקה) ורישום בפנקסי הקרקעות בנוגע לרכוש הנ"ל או חלק ממנו.

5. לתבוע חלוקה, פינוי, חזקה, הסרת עיקול, תשלום שכר דירה, דמי חכירה וכל מיני זכויות ושנויים בנוגע לרכוש הנ"ל, להתנגד לחלוקה, לפרצלציה, הפרדה, שומת מיסים וכל מיני תביעות ו/או דרישות הנוגעות ברכוש הנ"ל, לוותר על שעיבודים וכל מיני זכויות הנוגעות ברכוש הנ"ל, להתפשר, לבוא לכל מיני הסכמים, בעניינים הנוגעים ברכוש הנ"ל.

6. לשם ביצוע הפעולות הנ"ל, להופיע ברשות מקרקעי ישראל, הממונה על הרכוש הממשלתי ביו"ש, מחלקת אגף מרשם והסדר מקרקעין, בתי משפט מכל הדרגות, כל מוסד ממשלתי, עירוני, מוניציפלי, כל אדם ו/או תאגיד ו/או גורם ובכל מקום אחר, בתור מבקש, תובע, נתבע, מערער, משיב, צד שלישי, מתלונן, מתנגד ובכל צורה אחרת, לחתום על בקשות, כל מיני שטרות טאבו, הסכמים, חוזים, הצהרות, התחייבויות, תביעות, הגנות, ערעורים, פשרות, כל מסמך ונייר אחר ולעשות בדרך כלל כל דבר הקשור באיזו שהיא העברה (עסקה) ברכוש הנ"ל או איזו שהיא פעולה הקשורה ברכוש הנ"ל, וכל דבר ופעולה שבעל הרכוש רשאי לעשות בה, לחתום על כל מסמך ולהופיע בפני כל מוסד לשם העברת כל התחייבויותיו במשכנתא הרובצת על הרכוש, על שמו של צד ב'.

7. להעביר ייפוי כח זה בשלמותו או באופן חלקי לאחר או לאחרים לרבות חתימה על ייפוי כוח בשמי.

8. היות וייפוי כח זה נוגע לטובת הבטחת זכויותיה של החברה, שממנה רכשנו את הממכר ונשלם ו/או שילמנו את התמורה בגין הממכר, זכויותיה עומדים ותלויים בייפוי כח זה, הוא יהיה בלתי חוזר, לא תהיה לי/לנו רשות לבטל או לשנותו וכוחו יהיה יפה גם אחרי פטירתי/נו, והוא יחייב גם את יורשי/נו, אפוטרופסי/נו, ומנהלי עזבוני/נו.

9. ייפוי כח זה יישאר בתוקף גם לאחר מותי ויחייב את יורשי, את יורשי יורשיי ומנהלי עזבוני והואיל ותלויים בו זכויות החברה.

ולראיה באנו על החתום היום \_\_\_\_ בחודש \_\_\_שנת \_\_\_\_\_:

|  |  |  |
| --- | --- | --- |
|  |  |  |